**HOTĂRÂREA NR. 16**

***privind aprobarea proiectului "Dotarea cu mobilier, materiale didactice, echipamente digitale a unităţilor de învăţământ preuniversitar din comuna Leorda, Judeţul Botoşani"***

 Întrunit în şedinţa extraordinară-de îndată din 14.03.2023,

 **urmare a** raportului de specialitate înregistrat sub nr. 1243/13.03.2023, prin care se propune aprobarea proiectului "Dotarea cu mobilier, materiale didactice, echipamente digitale a unităţilor de învăţământ preuniversitar din comuna Leorda, Judeţul Botoşani"

 **având în vedere:**

- referatul de aprobare înregistrat sub nr. 47/13.03.2023, prin care Dl. primar propune aprobarea proiectului "Dotarea cu mobilier, materiale didactice, echipamente digitale a unităţilor de învăţământ preuniversitar din comuna Leorda, Judeţul Botoşani"

- HCL nr. 11 din 28.02.2023,

 **luând în considerare** avizul favorabil al comisiei de specialitate din cadrul Consiliului Local,

 **în conformitate cu prevederile:**

- art. 120 și art. 121, alin. (1) și (2) din Constituția României, republicată;

art. 8 și 9 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;

- art. 7, alin. (2) din Legea nr. 287/2009 privind Codul civil, republicată, cu modificările ulterioare;

- Ordinului ME 6.423/19.12.2022 privind aprobarea Ghidului Solicitantului aferent PNRR, Componenta C15: Educație, Obiectiv Dotarea cu mobilier, materiale didactice și echipamente digitale a unităților de învățământ preuniversitar și a unităților conexe;

- Ordinului ME nr. 4142/2022 privind aprobarea normativului de dotare minimală pentru clasele V—VIII;

- Ordinului ME nr. 4143/2022 pentru aprobarea Standardelor privind materialele de predare-învățare în educația timpurie și a Normativului de dotare minimală pentru serviciile de educație timpurie a copiilor de la naștere la 6 ani;

- Ordinului ME nr. 4144/2022 privind aprobarea Normativului de dotare minimală pentru învățământul primar;

- [Ordin nr. 3677/14.02.2023](https://www.edu.ro/sites/default/files/_fi%C8%99iere/Legislatie/2023/OM_3677_2023.pdf) privind modificarea Ordinului ministrului educației nr. 3497/2022 pentru aprobarea standardelor de echipare a unităților de învățământ preuniversitar cu echipamente tehnologice;

- Ordinului ME nr. 6416/2022 pentru modificarea OM 3497/2022 pentru aprobarea standardelor de echipare a unităților de învățământ preuniversitar cu echipamente tehnologice;

- Ordinului MS nr. 1456/25.08.2020 pentru aprobarea Normelor de igienă din unitățile pentru ocrotirea, educarea, instruirea, odihna și recreerea copiilor și tinerilor.

 **în temeiul** art. 129 alin. (1) coroborat cu dispoziţiile art. 139 alin. (1) şi art. 196, alin. (1), lit. a) din OUG 57/2019 privind codul administrativ,

***Consiliul Local al comunei Leorda adoptă prezenta hotărâre***

 **Art. 1.** Se aprobă proiectul "Dotarea cu mobilier, materiale didactice, echipamente digitale a unităţilor de învăţământ preuniversitar din comuna Leorda, Judeţul Botoşani" în cadrul Planului Național de Redresare și Reziliență al României, Componenta C15: Educație, Obiectiv Dotarea cu mobilier, materiale didactice și echipamente digitale a unităților de învățământ preuniversitar și a unităților conexe.

 **Art. 2.** Se aprobă valoarea totală a cererii de finanțare "Dotarea cu mobilier, materiale didactice, echipamente digitale a unităţilor de învăţământ preuniversitar din comuna Leorda, Judeţul Botoşani" în cuantum de **937.186,98** lei inclusiv TVA, conform Anexei nr. 1, din care:

- Valoare eligibilă PNRR:786.340,00 lei

- TVA eligibilă: 150.846,98 lei

- Valoarea totală neeligibilă, inclusiv TVA aferent: 551,86 lei.

 Valoarea estimată a proiectului este de 937.186,98 lei (inclusiv TVA), din care valoare eligibilă în cuantum de 786.340,00 lei fără TVA și valoarea TVA aferentă cheltuielilor eligibile în cuantum de 150.846,98 lei, iar valoare neeligibilă este în cuantum de 551,86 lei, inclusiv TVA

 **Art. 3.** Unitățile de învățământ vizate de proiectul "Dotarea cu mobilier, materiale didactice, echipamente digitale a unităţilor de învăţământ preuniversitar din comuna Leorda, Judeţul Botoşani" sunt: **Şcoala Gimnazială nr. 1** - Unitate de învăţământ cu personalitate juridică şi şcolile arondate, respectiv Şcoala Gimnazială nr. 1 corp A, corp B, corp C, Şcoala primară nr. 2 Leorda-Sat Leorda Com. Leoda şi Şcoala Primară nr. 3 Dolina-Sat Dolina Com. Leorda.

 **Art. 4.** Se aprobă încheierea contractelor de custodie/comodat cu fiecare unitate de învățământ mentionată la Art. 3 identificate drept beneficiari reali ai investițiilor propuse și se va transfera proprietatea cu titlul gratuit, pe durata implementării proiectului, pentru toate bunurile achiziționate conform prevederilor Proiectului, cu scopul utilizării acestora, exclusiv, pentru activități didactice, sportive și extrașcolare cu elevii/copiii.

 **Art. 5.** Se aprobă menținerea, întreținerea și funcționarea investițiilor propuse prin proiect după încheierea acestuia și încetarea finanțării nerambursabile.

 **Art. 6.** Se aprobă suportarea tuturor cheltuielilor neeligibile ce pot apărea pe durata implementării proiectului ***"Dotarea cu mobilier, materiale didactice, echipamente digitale a unităţilor de învăţământ preuniversitar din comuna Leorda, Judeţul Botoşani"***, inclusiv cheltuielile privind managementul investiţiei şi cheltuielile de publicitate și a cofinanţării proiectului din fonduri proprii.

 **Art. 7.** Se aprobă cererea de finanțare împreună cu toate documentele suport și indicatorii corelaţi cu tipul investiţiei aferenţi proiectului ***"Dotarea cu mobilier, materiale didactice, echipamente digitale a unităţilor de învăţământ preuniversitar din comuna Leorda, Judeţul Botoşani"***

 **Art. 8.** UAT Leorda se obligă să se asigure de faptul ca întreaga investiție va fi utilizată pentru activități neeconomice iar pentru proiectul ***"Dotarea cu mobilier, materiale didactice, echipamente digitale a unităţilor de învăţământ preuniversitar din comuna Leorda, Judeţul Botoşani"*** nu există dublă finanţare pentru bunurile şi echipamentele achiziționate prin proiect.

 **Art. 9.** UAT Leorda se obligă să respecte prevederile legislației comunitare și naționale aplicabile, inclusiv în ceea ce privește regimul achizițiilor publice, prin respectarea legislației în vigoare iar cheltuielile aferente proiectului se vor identifica în contabilitatea beneficiarului, cu respectarea prevederilor aplicabile.

 **Art. 10.** Se aprobă resursele financiare necesare implementării proiectului în condițiile decontarii cererilor de transfer, în conformitate cu instrucţiunile specifice de lucru emise de Autoritatea Contractantă (Ministerul Educaţiei).

 **Art. 11.** Se aprobă resursele financiare necesare pentru operarea bunurilor şi a echipamentelor care fac obiectul proiectului în perioada de sustenabilitate a proiectului, din fondurile proprii ale UAT.

 **Art. 12.** Se desemnează Dl. Ştefan Dulgheru – primarul comunei, ca reprezentant în relația cu Ministerul Educaţiei raportat la proiectul ***"Dotarea cu mobilier, materiale didactice, echipamente digitale a unităţilor de învăţământ preuniversitar din comuna Leorda, Judeţul Botoşani"*** în calitate de reprezentant legal al UAT Leorda cu dreptul de a semna contractul de finanţare şi a tuturor documentelor acestui proiect.

 **Art. 13.** Hotărârea se va aduce la cunoştinţa publică şi se va comunica Instituţiei Prefectului -Judeţul Botoşani, primarului comunei Leorda şi persoanelor interesate.

PREȘEDINTE DE ȘEDINȚĂ VIZA CFP CONTRASEMNEAZĂ

 ȘEF BIROU Secretar General al comunei

RÎMNICEANU ADRIANA-DANIELA NISTOR LUCIA LUNGU CORNEL

Hotărârea a fost adoptată în şedinţa extraordinară-de îndată din data de 14.03.2023, cu 10 voturi “pentru”.